rejauldu/bengali-wikipedia huggingface dataset:
পল (ডিম ফুটে জন্ম: জানুয়ারি ২০০৮ – ২৬ অক্টোবর ২০১০) জার্মানির ওবেরহাউসেন সি লাইফ সেন্টারের একটি ট্যাঙ্কে বসবাসকারী সাধারণ অক্টোপাস। ফুটবল ম্যাচের ফলাফল ভবিষ্যদ্বাণীর জন্য পশু ভবিষ্যদ্বক্তা হিসেবে এটিকে ব্যবহার করা হয়। সাধারণত যে সব আন্তর্জাতিক ম্যাচে জার্মানি খেলে সেগুলির জন্যই এটিকে ব্যবহার করা হয়। ২০১০ ফিফা বিশ্বকাপে অব্যর্থ ভবিষ্যদ্বাণী করে এটি সারা বিশ্বের দৃষ্টি আকর্ষণ করেছে। পল ২০১০ এর ২৬ অক্টোবর মারা যায়।  ভবিষ্যদকথনের সময় পলের কাছে দুটি মিউসাল জাতীয় খাবারের বাক্স রাখা হয়। প্রতিটি বাক্সে এক একটি প্রতিযোগী দেশের জাতীয় পতাকার ছবি থাকে। ইউরো ২০০৮-এ পল জার্মানীর ছয়টি ম্যাচের ক্ষেত্রে চারটিতে বিজয়ী দলের পতাকাঅঙ্কিত বাক্স বেছেছিল। ২০১০ ফিফা বিশ্বকাপে তার সাতটি ভবিষ্যদবাণীই মিলে গেছে। এমনকি ১১ জুলাই অনুষ্ঠিত নেদারল্যান্ড-স্পেনের ম্যাচের আগে সে স্পেনের পতাকাঅঙ্কিত বাক্স থেকে মিউসাল খেয়েছিল। এই ম্যাচেও স্পেনের জয় হয়েছে।Christenson, Marcus. "Psychic octopus Paul predicts Spain to beat Holland in World Cup final", The Guardian, 9 July 2010. ২০১০ ফিফা বিশ্বকাপে তার সাফল্য ১০০% (৮/৮) এবং সামগ্রিক সাফল্য ৮৬% (১২/১৪)।   তথ্যসূত্র   পাদটীকা  টীকা  বিষয়শ্রেণী:২০১০ ফিফা বিশ্বকাপ
লিওনার্দো বালের্দি রোসা (জন্ম ২৬শে জানুয়ারী ১৯৯৯) হলেন একজন আর্জেনটাইন পেশাদার ফুটবলার যিনি জনপ্রিয় জার্মান ফুটবল ক্লাব বরুসিয়া ডর্টমুন্ড-এর হয়ে খেলে থাকেন।   খেলোয়াড়ী জীবন  বালের্দি, ২০১৮ সালের ২৭শে আগস্টে, বোকা জুনিয়র্সের হয়ে আর্জেন্টিনীয় পেশাদার ফুটবল লিগ আর্জেন্টাইন প্রিমেরা ডিভিশন-এ আরেক আর্জেন্টিনীয় ফুটবল ক্লাব ক্লাব আল্টেন্টিকো হুরাকাহান-এর বিপক্ষে হওয়া ম্যাচে প্রথম একাদশে মাঠে নামেন। যদিও তিনি বোকা জুনিওর্সের হয়ে মাত্র ৫ বার মাঠে নেমেছিলেন, (সব মিলিয়ে সর্বমোট ৪৫০ মিনিট মাঠে ছিলেন), বালের্দির আচমকা কৃতি দেখে আর্জেন্টিনীয় ফুটবল ভক্ত এবং ফুটবল কর্তাদের মধ্যে খুব কম সময়ে খ্যাতি অর্জন করে নেন এবং তাকে আর্জেন্টিনার সেরা ডিফেন্ডার হিসাবে সম্বোধন করা হয়।  ২০১৯ সালে বালের্দি, জনপ্রিয় জার্মান ফুটবল ক্লাব বরুসিয়া ডর্টমুন্ড-এর সাথে সাড়ে চার বছরের চুক্তি করতে রাজি হয়। কয়েকটি আর্জেন্টিনীয় সংবাদ মাধ্যমের মতে, ডর্টমুন্ড এই মেধাবী সেন্ট্রাল ডিফেন্ডারের জন্য ১৫ মিলিয়ন ইউরো (€) খরচ করতে সম্মত হয়েছে। তবে অতিরিক্ত ২ মিলিয়ন ইউরোও অন্য খরচ বাবদ ব্যয় করা হয়ে থাকতেথাকতে পারে।  তথ্যসূত্র  বহিঃসংযোগ  বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:বরুসিয়া ডর্টমুন্ড ২-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:সান লুইস প্রদেশের ফুটবলার
ইব্রাহিমী মসজিদ (Hebrew: מערת המכפלה,  , ইংরেজি: Cave of the Patriarchs / Cave of Machpelah, trans. "দুই সমাধির গুহা"); কুলপিতাদের গুহা‌ বা আল-হারাম আল-ইবরাহিমি (, ) বলেও পরিচিত। এটি ফিলিস্তিনের পুরাতন হেবরন (আল-খলিল) শহরের মধ্যস্থলে হেবরন পাহাড়ে অবস্থিত ভূঅভ্যন্তরস্থ কামরার সারি। তাওরাত ও কুরআনের সাথে সম্পর্কিত লোককথা অনুযায়ী নবী ইবরাহিম এই গুহা ও পার্শ্ববর্তী ক্ষেত্র দাফনের জন্য ক্রয় করেছিলেন।   সম্মানিত স্থাপনা  ইহুদি এবং মুসলিম উভয় ধর্মের অনুসারীদের নিকট ইব্রাহিমী মসজিদ একটি সম্মানিত স্হাপনা । বিশ্বাস করা হয়, এ মসজিদের পাশে হযরত ইব্রাহিম, হযরত ইসহাক, হযরত ইয়াকুব ও হযরত ইউসুফের কবর রয়েছে। ২০১৭ সালে মসজিদটিকে বিশ্ব ঐতিহ্যবাহী স্থান হিসেবে ঘোষণা করে ইউনেস্কো।ইব্রাহিমী মসজিদে ছয় মাসে ২৯৪ বার আজানে বাধা ইসরাইলের, যুগান্তর, ২ জুলাই ২০১৯ঐতিহ্যবাহী ইব্রাহিম (আ.) মসজিদ বন্ধ করে দিয়েছে ইসরাইল, ইনকিলাব, ২৩ সেপ্টেম্বর ২০২০   চিত্রশালা  থাম্ব| ইব্রাহিমী মসজিদের পাশে ইব্রাহিমের স্মৃতিস্তম্ভ   তথ্যসূত্র   বিষয়শ্রেণী:ফিলিস্তিনের ইতিহাস বিষয়শ্রেণী:ইব্রাহিম বিষয়শ্রেণী:বাইবেলীয় ব্যক্তিদের সমাধি বিষয়শ্রেণী:খ্রিস্টান তীর্থস্থান বিষয়শ্রেণী:আরবীয় স্থাপত্য বিষয়শ্রেণী:ইহুদি তীর্থস্থান বিষয়শ্রেণী:আদি পুস্তক বিষয়শ্রেণী:মসজিদে রূপান্তরিত ধর্মীয় ভবন ও স্থাপনা বিষয়শ্রেণী:হিব্রু বাইবেলের স্থান বিষয়শ্রেণী:ইসলামি পবিত্র স্থান বিষয়শ্রেণী:তাওরাতে বর্ণিত স্থান বিষয়শ্রেণী:৭ম শতাব্দীর মসজিদ
সাঁইজির একতারা লালন শাহের মাজারে অবস্থিত একটি ভাস্কর্য। একতারা বাউল সঙ্গীতের প্রধান বাদ্যযন্ত্র। লালন তার গানের সুর উঠানোর জন্য একতারা ব্যবহার করত। লালনের এই স্মৃতি ধরে রাখার জন্য লালনের মাজারে ভাস্কর্যটি নির্মাণ করা হয়েছে।   ইতিহাস   থাম্ব  লালন একাডেমির তত্ত্বাবধানে লালনের মাজারে ২০১৯ সালের ডিসেম্বর মাসে জাকারিয়া ইসলাম নামে কুষ্টিয়ার এক ব্যক্তি ভাস্কর্যটি নির্মাণে কাজ শুরু করে। ঐ মাসেই নির্মাণ কাজ শেষ হয়। তৎকালীন কুষ্টিয়া জেলা প্রশাসক মোঃ আসলাম হোসেন ২০২০ সালের ১ জানুয়ারি ভাস্কর্যটি উদ্বোধন করেন।   তাৎপর্য  একতারা লালনের অবিচ্ছেদ্য অংশ। লালনের গান একতারার মাধ্যমে পূর্ণতা পায়। লালনের অনুসারীরাও একতারা ব্যবহার করে গান গায়। অনেকের মতে লালনের মাজারে এই ভাস্কর্যটির কমতি ছিল।  তৎকালীন লালন একাডেমির সভাপতি কুষ্টিয়া জেলা প্রশাসক বলেন,   তথ্যসূত্র    বহিঃসংযোগ   বিষয়শ্রেণী:২০১৯-এর ভাস্কর্য বিষয়শ্রেণী:কুষ্টিয়ার ভাস্কর্য বিষয়শ্রেণী:লালন বিষয়শ্রেণী:কুমারখালী উপজেলা
স্বাস্থ্য ও পরিবার কল্যাণ মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়।Ministry of health and family welfare বাংলাদেশ সরকারের অন্যতম এ সংস্থাটি দেশের জনস্বাস্থ্য সুরক্ষায় ও পরিবার পরিকল্পনা নিয়ে কাজ করে। এ মন্ত্রণালয় দুটি বিভাগ নিয়ে গঠিত (স্বাস্থ্য বিভাগ ও পরিবার পরিকল্পনা বিভাগ)। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন নূরজাহান বেগম, তিনি ২০২৪ সালের ৯ আগস্ট দায়িত্ব গ্রহণ করেছেন।   বিভাগ   স্বাস্থ্য সেবা বিভাগ  স্বাস্থ্য শিক্ষা ও পরিবার কল্যাণ বিভাগ  তথ্যসূত্র  বিষয়শ্রেণী:বাংলাদেশ সরকারের মন্ত্রণালয় বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
দানিয়েল রিকার্দো ফেবলেস আরগেয়েস (; জন্ম: ৮ ফেব্রুয়ারি ১৯৯১; দানিয়েল ফেবলেস নামে সুপরিচিত) হলেন একজন ভেনেজুয়েলীয় পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব ঢাকা মোহামেডানের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১১ সালে, ফেবলেস ভেনেজুয়েলা অনূর্ধ্ব-২০ দলের হয়ে ভেনেজুয়েলার বয়সভিত্তিক পর্যায়ে অভিষেক করেছিলেন।  প্রারম্ভিক জীবন দানিয়েল রিকার্দো ফেবলেস আরগেয়েস ১৯৯১ সালের ৮ই ফেব্রুয়ারি তারিখে ভেনেজুয়েলার কারাস্কাসে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম পেদ্রো ফেবলেস, তিনিও একজন ফুটবল খেলোয়াড় ছিলেন।  আন্তর্জাতিক ফুটবল ফেবলেস ভেনেজুয়েলা অনূর্ধ্ব-২০ দলের হয়ে খেলার মাধ্যমে ভেনেজুয়েলার প্রতিনিধিত্ব করেছেন। ২০১১ সালে ভেনেজুয়েলা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ভেনেজুয়েলার বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।  তথ্যসূত্র  বহিঃসংযোগ            বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভেনেজুয়েলীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:পুরুষ ফুটবল ফরোয়ার্ড
ওয়াংলাম সাওন অরুণাচল প্রদেশের ভারতীয় রাজনীতিবিদ। CEO Arunachal Pradesh. List of contesting candidates  ২০১৪ অরুণাচল প্রদেশ বিধানসভা নির্বাচনে সাওন খোনসা পূর্ব আসন থেকে পিপলস পার্টি অরুণাচলের প্রার্থী হয়ে নির্বাচিত হয়েছিলেন। Assam Tribune. Congress wins 11 seats unopposed in Arunachal  তিনি অবসরপ্রাপ্ত শিক্ষক।  তিনি ২০ সেপ্টেম্বর ২০১৬ এ বিধায়ক পদ থেকে পদত্যাগ করেছিলেন।   আরো দেখুন    অরুণাচল প্রদেশ বিধানসভা   তথ্যসূত্র    বহিঃসংযোগ    ওয়াংলাম সাওিন প্রোফাইল  মাইনেটা প্রোফাইল  জনপ্রতিনিধি প্রোফাইল   বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:অরুণাচল প্রদেশের পিপলস পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯
ভারতে আত্মহত্যা একটি জাতীয় সামাজিক সমস্যা। ২০১৫ সালে ভারতে আত্মহত্যা করে ১,৩৩,৬২৩ জন। ২০১৪ সালে ১১,১১,৬৬৬ জন আত্মহত্যা করে, যা ২০১৫ সালে ১.৪% বৃদ্ধি পেয়েছে। এটি ২০১৫ সালের হিসাবে আত্মহত্যার হার অনুসারে ভারতের রাজ্য ও কেন্দ্রশাসিত অঞ্চলগুলির একটি তালিকা। হারটি এক লক্ষ (১,০০,০০০) জন লোকের আত্মহত্যার সংখ্যা হিসাবে গণনা করা হয়। এই তালিকাটি ভারত সরকারের জাতীয় অপরাধ রেকর্ড ব্যুরো (এনসিআরবি) দ্বারা প্রকাশিত ২০১৫ সালে আত্মঘাতী মৃত্যুর প্রতিবেদন থেকে সংকলিত হয়েছে    ক্রম  রাষ্ট্র  আত্মহত্যার হার (প্রতি ১ লক্ষ) ২০১৫   ১ সিকিম  ৩৭.৫  ২ ছত্তিশগড়ে  ২৭.৭ ৩ তেলেঙ্গানা  ২৭.৭ ৪ তামিলনাড়ু  ২২.৮ ৫ কেরল  ২১.৬ ৬ ত্রিপুরা  ১৯.৬ ৭ কর্ণাটক  ১৭.৪ ৮ পশ্চিমবঙ্গ  ১৫.৭ ৯ গোয়া  ১৫.৪ ১০ মহারাষ্ট্র  ১৪.২ ১১ মধ্য প্রদেশ  ১৩.৩ ১২ হরিয়ানা  ১৩.০ ১৩ অন্ধ্র প্রদেশ  ১২.১ ১৪ মিজোরাম  ১১.৭ ১৫ গুজরাত  ১১.৪ ১৬ অরুণাচল প্রদেশ  ১০.৪ ১৭ আসাম  ১০.০ ১৮ উড়িষ্যায়  ৯.৭  ১৯ হিমাচল প্রদেশ  ৭.৭ ২০ মেঘালয়ের  ৬.২ ২১ রাজস্থান  ৪.৮ ২২ উত্তরাখন্ডে  ৪.৫ ২৩ পাঞ্জাব  ৩.৬  ২৪  জম্মু ও কাশ্মীর  ৩.০  ২৫  ঝাড়খণ্ড  ২.৫  ২৬  উত্তর প্রদেশ  ১.৮  ২৭  মণিপুর  ১.৪  ২৮  নাগাল্যান্ড  ০.৯  ২৯  বিহার  ০.৫  ইউটি১ পুদুচেরি  ৪৩.২  ইউটি২ আন্দামান এবং নিকোবর দ্বীপপুঞ্জ  ২৮.৯  ইউটি৩ দাদরা ও নগর হাভেলি  ২৫.৪  ইউটি৪  দামান ও দিউ  ১১.৮  ইউটি৫ দিল্লি  ৮.৮  ইউটি৬  চন্ডিগড়  ৬.৯  ইউটি৭  লক্ষদ্বীপ  ৬.৩   তথ্যসূত্র   বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা বিষয়শ্রেণী:রাজ্য ও কেন্দ্রশাসিত অঞ্চল অনুযায়ী ভারতে অপরাধ বিষয়শ্রেণী:ভারতে আত্মহত্যা বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতে অপরাধ বিষয়শ্রেণী:দেশের প্রশাসনিক বিভাগসমূহের ক্রমের তালিকা
রুপি ছিলো ১৯৪৩–১৯৪৫ ব্যতীত ১৮৫২ থেকে ১৯৪৫ সাল পর্যন্ত বার্মার (বর্তমান মিয়ানমার) মুদ্রা।  ইতিহাস ব্রিটিশরা বার্মা জয় করার পর তারা ক্যত এর স্থলে ভারতীয় রুপির প্রচলন করে। ১৮৯৭ সাল থেকে ভারতীয় সরকার রেঙ্গুনে ভারতের মত একই সাধারণের ধরনের নোট চালু করে কিন্তু ভারতীয় ভাষা ব্যবহারের বদলে সেসব নোটে বার্মার ভাষা ব্যবহার করা হয়। ১৯১৭ এবং আবারো ১৯২৭ সাল থেকে বার্মায় ব্যবহারের জন্য অতিরিক্ত মুদ্রিত ভারতীয় নোটগুলো ছাড়া হয়। বার্মা ১৯৩৭ সালে স্বতন্ত্র উপনিবেশ হওয়ার পরে বার্মার জন্য পৃথক নোট ছাপানো শুরু হলেও কোন পৃথক ধাতব মুদ্রার প্রচলন করা হয়নি।  ১৯৪২ সালে জাপানীরা বার্মার নিয়ন্ত্রণ পাওয়ার পর সেখানে নতুন রুপি প্রচলন করে যা ছিলো ১০০ পয়সার সমতুল্য। এই মুদ্রা শুধু কাগজে ছাপানো হতো। ১৯৪৫ সালে এই রুপিকে ক্যত দ্বারা প্রতিস্থাপিত করা হয়। ১৯৪৫ সালে জাপানি রুপি মূল্যহীন ঘোষিত হয় এবং বার্মা আবার ভারতীয় ধাতব মুদ্রা এবং নিজস্ব রুপির নোট ব্যবহার শুরু করে।  ১৯৪৮ সালে স্বাধীন হওয়ার পর বার্মা ধাতব মুদ্রা ও কাগুজে মুদ্রা সমেত নিজেদের রুপির প্রচলন করে। এক রুপিকে ১৬ পে-তে (ভারতীয় আনা এর সমতুল্য) ভাগ করা হতো, প্রতিটি পে ছিলো ৪ পয়্যার সমতুল্য ছিলো (ভারতীয় পয়সার সমতুল্য)। বর্মী রুপিকে ১৯৫২ সালে ক্যত দ্বারা প্রতিস্থাপন করা হয়।  ধাতব মুদ্রা ১৯৪৯ সালে ধাতব মুদ্রা হিসেবে ২ পয়্যা, ১, ২, ৪ এবং ৮ পে বাজারে ছাড়া হয়। এগুলোর আকার এবং তামা-নিকেলের গঠন ভারতীয় ½, ১ ও ২ আনা এবং ¼ ও ½ রুপির সাথে মিল রেখে তৈরি করা হয়েছিলো। ধাতব মুদ্রাগুলোয় চিন্থে নামক পৌরাণিক সিংহ-ড্রাগন প্রানীর ছবি থাকতো।  ব্যাংক নোট thumb|সবুজ ময়ূরের ছবি যুক্ত ১ রুপির নোট ১৮৯৭ থেকে ১৯২২ পর্যন্ত ৫, ১০ ও ১০০ রুপির নোট ইস্যু করা হতো ভারতীয় রুপির মতই কিন্তু ভিন্ন ভাষা ব্যবহার করা হতো। ১৯১৭ সালে ভারতীয় আড়াই রুপির নোট বার্মায় ব্যবহারের জন্য অতিরিক্ত ছাপানো হয়, একই উদ্দেশ্যে ১৯২৭ সালে ৫০ রুপি এবং ১৯২৭ থেকে ১৯৩৭ পর্যন্ত ১০০ রুপির নোট অতিরিক্ত ছাপানো হয়।  ১৯৩৭ সালে ভারতীয় রিজার্ভ ব্যাঙ্ক থেকে "শুধুমাত্র বার্মায় আইনি দরপত্রে" লেখা যুক্ত ৫, ১০ এবং ১০০ রুপির নোট অতিরিক্ত পরিমাণে ছাপানো হয়। ১৯৩৮ সালে ভারতীয় রিজার্ভ ব্যাংক থেকে ৫, ১০, ১০০, ১০০০ এবং ১০০০০ বর্মী রুপির নোট ছাপানো হয়।  ১৯৪২ সালে জাপান সরকার ১, ৫, ও ১০ এবং ¼, ½, ১, ৫, ১০ ও ১০০ রুপি ইস্যু করে। এই নোটগুলোকে ১৯৪৪ সালে ১, ৫, ১০ এবং ১০০ ক্যত দ্বারা প্রতিস্থাপন করা হয়, যেগুলো ক্ষণকালীন দ্বিতীয় বর্মী ক্যত নামেও পরিচিত। ১৯৪৫ সালে সামরিক প্রশাসন জাপানি ক্যত নোট প্রতিস্থাপন করতে ১, ৫, ১০ ও ১০০ ভারতীয় রুপির নোট অতিরিক্ত ইস্যু করে।  ১৯৪৭ সালে বার্মা মুদ্রা বোর্ড ১, ৫, ১০ ও ১০০ রুপির কাগুজে মুদ্রা ইস্যুর ক্ষমতা নিয়ে নেয়। ১৯৪৮ সালে স্বাধীনতাপ্রাপ্তির পর বার্মা সরকার নোট পুরনো পদ্ধতিতে ইস্যু করতে থাকে। ১৯৫৩ সালে বার্মার ইউনিয়ন ব্যাংক রুপির চূড়ান্ত ও শেষ কিছু নোট ইস্যু করে।  তথ্যসূত্র      Robinson, M. and Shaw, L.A.: The Coins and Banknotes of Burma. Manchester, 1980 (160 pp. and 14 plates, some in colour).   বিষয়শ্রেণী:রুপি বিষয়শ্রেণী:মিয়ানমারের মুদ্রা বিষয়শ্রেণী:১৯৫২-এ বিলুপ্ত বিষয়শ্রেণী:আধুনিক অপ্রচলিত মুদ্রা
থাম্ব|পিডিএফে এস্টাটু ডে অটোনমিয়া এস্টাটু ডে অটোনমিয়া ডে গ্যালিসিয়া ডে ১৯৩৬ () হচ্ছে গ্যালিসিয়ার স্বশাসনের জন্য একটি প্রস্তাব। প্রস্তাবটি স্পেনের সংসদে উপস্থাপন করা হয়। কিন্তু স্পেনের গৃহযুদ্ধ (১৯৩৬-১৯৩৯) এবং পরবর্তীকালে জেনারেল ফ্রাঙ্কোর স্বৈরশাসনের (১৯৩৯-১৯৭৭) জন্য এটা বাস্তবায়িত হতে পারে নি। গ্যালিসিয়ান দল পার্টিদো গ্যালেগুইস্তা প্রস্তাবটি উত্তাপন করেন।   উৎস  গ্যালিসিয়ার জাতীয়তাবাদী দল পার্টিদো গ্যালেগুইস্তা ২০ শতকের প্রথমার্ধে গ্যালিসিয়া এবং স্পেনের মধ্যকার সম্পর্ক নির্ধারণে বেশ কিছু উপায় বিবেচনায় নেয়। সেটা আঞ্চলিক সায়ত্বশাসন থেকে পূর্ণ স্বাধীনতা পর্যন্ত বিস্তৃত ছিলো। স্প্যানিশ সেকেন্ড রিপাবলিকের (১৯৩১-১৯৩৯) সময় বুদ্ধিজীবীরা যুক্ত রাজ্য নির্মাণের প্রস্তাব দেয়, যেখানে স্পেনের বিভিন্ন অঞ্চল এবং জাতিসমূহ স্বশাসন এবং বিকেন্দ্রীকরণের সুবিধা উপভোগ করতে পারবে।Castelao (১৯৪৪): Sempre en Galiza, among others এই ধারণার উপর ভিত্তি করে ১৯৩১ সালে পার্টিদো গ্যালিগুইস্তা গঠিত হয় এবং পুরাতন গ্যালিসিয়বাদ এবং আধুনিক গ্যালিসিয় জাতীয়তাবাদের উপর ভিত্তি করে গ্যালিসিয় স্ট্যাটুট অব অটোনমি এর প্রচারণা শুরু হয়।   তথ্যসূত্র   বিষয়শ্রেণী:গ্যালিসিয়ার ইতিহাস
থাম্ব|270px|অষ্টমঙ্গল: প্রথম সারি (বাম থেকে ডানে): আতপত্র, সোনালি মাছের জোড়া, শঙ্খ; দ্বিতীয় সারি: ধনদানি, পদ্ম; শেষ সারি: অসীম গিঁট, বিজয়ের ব্যানার ও চাকা। থাম্ব|270px|নেপালে ৮টি শুভ প্রতীক (অষ্টমঙ্গল) সহ খোদাই করা কাঠের দরজা অষ্টমঙ্গল () হলো হিন্দু, জৈন এবং বৌদ্ধ ধর্মের মতো বিভিন্ন ধর্মের জন্য স্থানীয় আটটি শুভ লক্ষণের পবিত্র অনুচরবৃন্দ। প্রতীক বা "প্রতীকী বৈশিষ্ট্য" হলো যিদম্ ও শিক্ষার যন্ত্র।Ashtamangala, ww.wikiwand.com এগুলো মূলত ভারতে রাজ্যাভিষেকের মতো অনুষ্ঠানে ব্যবহৃত হত।  শুধুমাত্র এই গুণাবলী (উদ্যমী স্বাক্ষর) আলোকিত মানসিকতার গুণাবলী নির্দেশ করে না, কিন্তু তারাই সেই বিনিয়োগ যা এই আলোকিত "গুণ" অলংকার করে। অষ্টমঙ্গলের অনেক সাংস্কৃতিক গণনা এবং বৈচিত্র বিদ্যমান।   হিন্দু প্রতীক  ভারতীয় ও হিন্দু ঐতিহ্যে,Dictionary of Hindu Lore and Legend () by Anna Dallapiccola  অষ্টমঙ্গল নির্দিষ্ট কিছু অনুষ্ঠানে ব্যবহার করা যেতে পারে যার মধ্যে রয়েছে: পূজা, বিবাহ (হিন্দুদের) ও রাজ্যাভিষেক। এটি হিন্দুধর্ম, বৌদ্ধধর্ম ও জৈনধর্মের সাথে যুক্ত গ্রন্থে ব্যাপক উল্লেখ পাওয়া যায়। সেগুলিকে আলংকারিক মোটিফ এবং সাংস্কৃতিক শিল্পকর্মে চিত্রিত করা হয়েছে।   হিন্দু ঐতিহ্য তাদের এইভাবে তালিকাভুক্ত করে:  সিংহ (রাজা বলা হয়)  ষাঁড় (বৃষব বা বৃষ বলা হয়)  সাপ (নাগ বলা হয়)  জলের পাত্র (কলস বলা হয়)  কণ্ঠাভরণ (বৈজয়ন্তী বলা হয়)  কেটলিড্রাম (ভেরি বলা হয়)  হাত পাখা (ব্যজনী বলা হয়)  বাতি (দীপ বলা হয়)  হিন্দু ঐতিহ্য তাদের বিকল্পভাবে তালিকাভুক্ত করে:  চামর  ফুলদানি  আয়না  অঙ্কুশ  বাতি  পতাকা  এক জোড়া মাছ স্থান, অঞ্চল ও সামাজিক গোষ্ঠীর উপর নির্ভর করে তালিকা আলাদা।   বৌদ্ধ প্রতীক  বৌদ্ধধর্মে, অষ্টমঙ্গলা গৌতম বুদ্ধের জ্ঞান লাভের পরপরই দেবতাদের দ্বারা প্রদত্ত নৈবেদ্যকে প্রতিনিধিত্ব করে।Source:  (accessed: January 18, 2008)  বিভিন্ন ঐতিহ্য অষ্টমঙ্গলাকে ভিন্নভাবে নির্দেশ করে।  তিব্বতীয় বৌদ্ধধর্মের অষ্টমঙ্গলার ক্রমিক ক্রম:  শঙ্খ  অন্তহীনগিঁট  জোড়া সোনালী মাছ  পদ্ম  আতপত্র  ফুলদানি  ধর্মচক্র  বিজয় পতাকা বা ধ্বজা  নেপালি বৌদ্ধধর্মের অষ্টমঙ্গলার ক্রমিক ক্রম:  অন্তহীনগিঁট  পদ্ম ফুল  ধ্বজা  ধর্মচক্র (নেপালি বৌদ্ধধর্মে চামর)  বাম্পা  সোনালী মাছ  আতপত্র  শঙ্খ  চীনা বৌদ্ধধর্মের অনুক্রমিক ক্রমিক ক্রম:Zhou Lili. "A Summary of Porcelains' Religious and Auspicious Designs." The Bulletin of the Shanghai Museum 7 (1996), p.133  ধর্মচক্র  শঙ্খ  ধ্বজা  আতপত্র  পদ্ম ফুল  বাম্পা  সোনালী মাছ  অন্তহীন গিঁট   জৈন প্রতীক  জৈনধর্মে, অষ্টমঙ্গল হলো আটটি শুভ চিহ্নের সেট। আটটি প্রতীক সম্পর্কিত বিভিন্ন ঐতিহ্যের মধ্যে কিছু ভিন্নতা রয়েছে।  দিগম্বর ঐতিহ্যে, আটটি প্রতীক হলো:  আতপত্র  ধ্বজা  কলস  চামর  আয়না  চেয়ার  হাত পাখা  ভেসেল  স্বেতাম্বর ঐতিহ্যে, আটটি প্রতীক হলো:  স্বস্তিকা  শ্রীবৎস  নন্দবর্ত  বর্ধমানকা (খাদ্য পাত্র)  ভদ্রাসন (আসন)  কলস (পাত্র)  দর্পণ (আয়না)  মাছের জোড়া   তথ্যসূত্র    উৎস   Beer, Robert (1999). The Encyclopedia of Tibetan Symbols and Motifs, (Hardcover). Shambhala Publications. ,   Beer, Robert (2003). The Handbook of Tibetan Buddhist Symbols, Shambhala Publications.      বহিঃসংযোগ    About The Eight Auspicious Symbols  Tibetan Buddhist Symbols  বিষয়শ্রেণী:ভারতীয় মূর্তিবিদ্যা বিষয়শ্রেণী:বৌদ্ধ প্রতীক বিষয়শ্রেণী:জৈন প্রতীক বিষয়শ্রেণী:হিন্দু পূজায় ব্যবহৃত বস্তু বিষয়শ্রেণী:বৌদ্ধ দার্শনিক ধারণা বিষয়শ্রেণী:হিন্দু দার্শনিক ধারণা বিষয়শ্রেণী:তান্ত্রিক অনুশীলন বিষয়শ্রেণী:তিব্বতি বৌদ্ধ শিল্প ও সংস্কৃতি বিষয়শ্রেণী:হিন্দু প্রতীক বিষয়শ্রেণী:জাদুকরী বস্তু
কল ফরওয়ার্ডিং, বা কল ডাইভারশন হল সমস্ত টেলিফোন স্যুইচিং পদ্ধতির একটি টেলিফোনি বৈশিষ্ট্য যা একটি টেলিফোন কলকে অন্য গন্তব্যে পুনঃনির্দেশিত করে, যা হতে পারে, উদাহরণস্বরূপ, একটি মোবাইল বা অন্য টেলিফোন নম্বর যেখানে পছন্দসই কল করা পার্টি উপলব্ধ। আর্নেস্ট জে. বোনান্নো কল ফরওয়ার্ডিং আবিষ্কার করেন। উত্তর আমেরিকায়, ফরোয়ার্ড করা লাইনটি সাধারণত একবার রিং করে, কল ফরওয়ার্ডিং ব্যবহার করে গ্রাহককে মনে করিয়ে দিতে যে কলটি পুনঃনির্দেশিত হচ্ছে। আরও ধারাবাহিকভাবে, ফরোয়ার্ড করা লাইন দ্রুত লয়ের একটি ডায়াল টোন দিয়ে তার অবস্থা নির্দেশ করে। কল ফরওয়ার্ডিং সাধারণত ইনকামিং কলগুলোকে অন্য কোনও ঘরোয়া টেলিফোন নম্বরে পুনঃনির্দেশ করতে পারে, তবে ফরোয়ার্ড করা লাইনের মালিককে ফরোয়ার্ড করা কলগুলোর জন্য যে কোনও টোল চার্জ দিতে হবে। কল ফরওয়ার্ডিং প্রায়ই *72 এবং এরপরে যে টেলিফোন নম্বরে কল ফরওয়ার্ড করা উচিৎ সেটি ডায়াল করার মাধ্যমে সক্রিয় করা হয়। একবার কেউ উত্তর দিলে, কল ফরওয়ার্ডিং কার্যকর হয়৷ যদি কেউ উত্তর না দেয় বা লাইনটি ব্যস্ত থাকে, তাহলে কল ফরওয়ার্ডিং কার্যকর করতে ডায়ালিং ক্রম পুনরাবৃত্তি করতে হবে। *73 ডায়াল করে কল ফরওয়ার্ডিং অক্ষম করা হয়। এই বৈশিষ্ট্যটির জন্য টেলিফোন কোম্পানি থেকে একটি সাবস্ক্রিপশন প্রয়োজন। এছাড়াও কিছু এলাকায় কল ফরওয়ার্ডিং-এর রিমোট অ্যাক্সেস পাওয়া যায়, যা গ্রাহকের টেলিফোন ব্যতীত অন্য টেলিফোন থেকে কল ফরওয়ার্ডিং নিয়ন্ত্রণের অনুমতি দেয়। VOIP এবং কেবল টেলিফোন সিস্টেমগুলো তাদের ওয়েব পোর্টালের মাধ্যমে কল ফরওয়ার্ডিং সেট আপ এবং নির্দেশিত করার সুবিধা দেয়।  ইউরোপে, বেশিরভাগ নেটওয়ার্ক একটি বিশেষ ডায়াল টোনের সাথে ইঙ্গিত দেয় যে নিঃশর্ত কল ফরওয়ার্ডিং সক্রিয় আছে। ফোনটি তোলা হলেই তখন অবিলম্বে স্পষ্ট হয় যে কল ফরওয়ার্ড করা হচ্ছে, অন্য দেশে এখন একই সিস্টেম অনুসরণ করা হচ্ছে।   তথ্যসূত্র   বিষয়শ্রেণী:টেলিফোন নম্বর
NGC 6822 (যা বার্নার্ড গ্যালাক্সি, IC 4895, অথবা ক্যালডওয়েল ৫৭ নামেও পরিচিত) একটি অসাম্য বরযুক্ত গ্যালাক্সি, যা ধনু নক্ষত্রমণ্ডলে অবস্থিত এবং পৃথিবী থেকে প্রায় ১৬ লাখ আলোবর্ষ দূরে। এটি স্থানীয় গুচ্ছ (Local Group)-এর অন্তর্ভুক্ত এবং ১৮৮৪ সালে এডওয়ার্ড এমারসন বার্নার্ড একটি ছয়-ইঞ্চি প্রতিবিম্ব দূরবীন ব্যবহার করে এটি আবিষ্কার করেন। এটি আকাশগঙ্গার সবচেয়ে কাছের অ-উপগ্রহ গ্যালাক্সি, তবে এটি আকাশগঙ্গার ভারিয়াল ব্যাসার্ধের সামান্য বাইরে অবস্থান করছে। এর গঠন ও উপাদান ছোট ম্যাগেলানিক মেঘ-এর সঙ্গে সাদৃশ্যপূর্ণ। এর ব্যাস প্রায় ৭,০০০ আলোবর্ষ।   পর্যবেক্ষণ ইতিহাস  NGC 6822 গ্যালাক্সিটি ১৮৮৪ সালে এডওয়ার্ড এমারসন বার্নার্ড ছয়-ইঞ্চি প্রতিসরণ দূরবীন ব্যবহার করে আবিষ্কার করেন।  এডউইন হাব্‌ল তার গবেষণাপত্র N.G.C. 6822, A Remote Stellar System-এ এই গ্যালাক্সির ১৫টি চলক তারা শনাক্ত করেন, যার মধ্যে ১১টি ছিল সেফেইড। তিনি এই গ্যালাক্সির তারা বিন্যাস ১৯.৪ মাত্রার (magnitude) পর্যন্ত পর্যবেক্ষণ করেন। এছাড়াও তিনি পাঁচটি উজ্জ্বল "বিক্ষিপ্ত নীহারিকা" (দৈত্যাকার H II অঞ্চল)—যার মধ্যে বাবল নীহারিকা (NGC 6822) ও রিং নীহারিকা (NGC 6822) অন্তর্ভুক্ত—এর স্পেকট্রাল বৈশিষ্ট্য, দীপ্তিমাত্রা ও আকার নির্ধারণ করেন। তিনি সম্পূর্ণ গ্যালাক্সির পরম দীপ্তিমাত্রা-ও গণনা করেন।  হাব্‌ল যেসব সেফেইড চলক তারা শনাক্ত করেন, তা জ্যোতির্বিজ্ঞানে এক গুরুত্বপূর্ণ মাইলফলক ছিল। সেফেইড-এর কাল-দীপ্তিমাত্রা সম্পর্ক ব্যবহার করে তিনি এই গ্যালাক্সির দূরত্ব নির্ধারণ করেন । এটি ছিল ম্যাগেলানিক মেঘের বাইরের প্রথম গ্যালাক্সি যার দূরত্ব নির্ণয় করা হয়। (হাব্‌ল পরবর্তীতে অ্যান্ড্রোমিডা গ্যালাক্সি এবং ত্রিভুজ নীহারিকা নিয়েও একই পদ্ধতি প্রয়োগ করেন।) এই দূরত্ব তৎকালীন শ্যাপলির ৩ লাখ আলোবর্ষবিশিষ্ট মহাবিশ্বের মাপকে অতিক্রম করেছিল। এই গবেষণাপত্রের মাধ্যমে ১৯২০ সালের মহাতর্কে হেবার কার্টিস ও শ্যাপলির মধ্যে মহাবিশ্বের আকার ও "ঘূর্ণায়মান নীহারিকা"-র প্রকৃতি নিয়ে চলমান বিতর্কের নিরসন ঘটে। পরে এটি স্পষ্ট হয় যে, সব ঘূর্ণায়মান নীহারিকাই আসলে ঘূর্ণন গ্যালাক্সি এবং তারা আমাদের আকাশগঙ্গার বাইরে অবস্থিত।  ১৯৬৬ সালে সুসান কাইজার হাব্‌লের প্লেট বিশ্লেষণ করেন, যা ২০০২ সাল পর্যন্ত এই গ্যালাক্সির ওপর সবচেয়ে বিস্তৃত গবেষণা হিসেবে বিবেচিত ছিল।  ১৯৭৭ সালে পল ডব্লিউ. হজ বার্নার্ড গ্যালাক্সিতে নতুন H II অঞ্চল যুক্ত করে মোট ১৬টি অঞ্চল নথিভুক্ত করেন। বর্তমানে এই গ্যালাক্সিতে ১৫০টিরও বেশি H II অঞ্চল শনাক্ত হয়েছে।  তারা সৃষ্টির ক্রিয়া NGC 6822-তে তারা গঠিত হচ্ছে বিশাল আকারের আণবিক হাইড্রোজেন গ্যাস মেঘের ঘন কেন্দ্রে, যেগুলো নিজেদের মহাকর্ষবলে সংকুচিত হয়ে নতুন তারা সৃষ্টি করছে।ALMA peers into the hearts of stellar nurseries, eso.org এই গ্যাস মেঘের বিস্তার একটি ডিস্ক আকৃতির, কিন্তু এটি গ্যালাক্সির তারা বিন্যাসের তুলনায় প্রায় ৬০° কোণে হেলানো। এই গ্যালাক্সির বেশিরভাগ তারা গত ৩ থেকে ৫ বিলিয়ন বছরের মধ্যে সৃষ্টি হয়েছে।  NGC 6822 দীর্ঘ সময় ধরে তুলনামূলকভাবে বিচ্ছিন্ন অবস্থায় ছিল। তবে অনুমান করা হয়, প্রায় ৩ থেকে ৪ বিলিয়ন বছর আগে এটি আকাশগঙ্গার ভারিয়াল ব্যাসার্ধের মধ্যে প্রবেশ করেছিল এবং সেই সময়েই এর তারা সৃষ্টির হার বেড়ে যায়।  তথ্যসূত্র  বিষয়শ্রেণী:পিজিসি বস্তু বিষয়শ্রেণী:এনজিসি বস্তু
আহমদ আল-আবদুল্লাহ আল-আহমদ আল-সাবাহ (; জন্ম ৫ সেপ্টেম্বর ১৯৫২) একজন কুয়েতি অর্থনীতিবিদ, রাজনীতিবিদ এবং শাসক আল সাবাহ পরিবারের একজন সিনিয়র সদস্য। তিনি ২০০৯ থেকে ২০১১ সাল পর্যন্ত তেল মন্ত্রী হিসেবে দায়িত্ব পালন করেন। ১৫ এপ্রিল ২০২৪-এ, তিনি প্রধানমন্ত্রী-মনোনীত হিসাবে নিযুক্ত হন এবং ১৫ মে ২০২৪-এ থেকে কুয়েতের প্রধানমন্ত্রী হিসাবে দায়িত্ব পালন করছেন।   প্রাথমিক জীবন এবং শিক্ষা  সাবাহ ১৯৫২ সালের ৫ সেপ্টেম্বর জন্মগ্রহণ করেন তিনি ১৯৭৫ সালে ইলিনয় বিশ্ববিদ্যালয় থেকে ফিনান্সে স্নাতক ডিগ্রি লাভ করে।   কর্মজীবন  সাবাহ ১৯৭৮ থেকে ১৯৮৭ সাল পর্যন্ত কুয়েতের সেন্ট্রাল ব্যাংকে কাজ করেছেন। তারপর তিনি ১৯৮৭ থেকে ১৯৯৯ সাল পর্যন্ত বেসরকারি আর্থিক প্রতিষ্ঠানে কাজ এই সময়ে তিনি বারগেন ব্যাংক এসএকে- এর চেয়ারম্যান ছিলেন। তিনি ১৯৯৯ থেকে ২০০১ সাল পর্যন্ত অর্থমন্ত্রী ছিলেন। তিনি ১৯৯৯ সালে যোগাযোগ মন্ত্রী নিযুক্ত হন।Kuwait appoints new oil minister  Middle East Online (Kuwait City). 9 February 2009. Retrieved 24 November 2013. তিনি ২০০৭ সালের মার্চ মাসে স্বাস্থ্যমন্ত্রী হিসাবে মনোনীত হন, কিন্তু জাতীয় পরিষদে অনাস্থা ভোট দেওয়া হয় যার ফলে 4 মার্চ সরকার পদত্যাগ করে।  ফেব্রুয়ারী ২০০৯ সালে সাবাহ তেল মন্ত্রী নিযুক্ত হন, ২০০৬ সাল থেকে পঞ্চম মন্ত্রী। তিনি মোহাম্মদ আল ওলাইমকে তেলমন্ত্রী হিসেবে স্থলাভিষিক্ত করেন যিনি নভেম্বর ২০০৮ সালে পদ থেকে পদত্যাগ করেন। নভেম্বর ২০০৮ থেকে ফেব্রুয়ারী ২০০৯ এর মধ্যে মোহাম্মদ সাবাহ আল সাবাহ ভারপ্রাপ্ত তেলমন্ত্রী হিসেবে দায়িত্ব পালন করেন।  তেল মন্ত্রী হিসেবে আহমাদ আল সাবাহর মেয়াদ ২০১১ সালের মে মাসে শেষ হয় যখন মোহাম্মদ আল বুসাইরি তার স্থলাভিষিক্ত হন।  সাবাহকে ২০২১ সালে ক্রাউন প্রিন্স কোর্টের প্রধান করা হয়েছিল। তাকে ১৫ এপ্রিল ২০২৪-এ প্রধানমন্ত্রী-নিযুক্ত করা হয়েছিল এবং ১৫ মে কুয়েত আমিরের সামনে তার মন্ত্রিসভা গঠন এবং শপথ নেওয়ার পরে মোহাম্মদ সাবাহ আল সালেম আল সাবাহ- এর স্থলাভিষিক্ত হন।   ব্যক্তিগত জীবন  সাবাহ বিবাহিত এবং তিনটি সন্তান রয়েছে তার।   তথ্যসূত্র    বহিঃসংযোগ      বিষয়শ্রেণী:আল সাবাহ বিষয়শ্রেণী:কুয়েতের অর্থমন্ত্রী বিষয়শ্রেণী:কুয়েতের প্রধানমন্ত্রী বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:২০শ শতাব্দীর অর্থনীতিবিদ বিষয়শ্রেণী:২০শ শতাব্দীর কুয়েতি ব্যক্তি বিষয়শ্রেণী:২১শ শতাব্দীর কুয়েতি রাজনীতিবিদ
রাজ সিনহা ঝাড়খণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। সিনহা ধানবাদ জেলার ধানবাদ আসন থেকে ঝাড়খণ্ড বিধানসভার সদস্য। Why win will be easy for Raj SinhaMy NetaMLA Raj Sinha's bodyguard commits suicide ঝাড়খণ্ড   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ড বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:ধানবাদের ব্যক্তি বিষয়শ্রেণী:ঝাড়খণ্ড বিধানসভার সদস্য ২০১৪-২০১৯ বিষয়শ্রেণী:ঝাড়খণ্ড বিধানসভার সদস্য ২০১৯-২০২৪